
	PARLAMENTUL ROMÂNIEI
CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 24.01.2007
                                                        Nr.24/10


Prezentul raport înlocuieşte raportul înaintat cu adresa nr.24/670 din 04.12.2006
RAPORT ÎNLOCUITOR
asupra propunerii legislative pentru protecţia zonelor calamitate şi a propunerii legislative pentru protejarea zonelor forestiere afectate de doborâturi de vânt şi alte calamităţi naturale

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru protecţia zonelor calamitate, transmisă cu adresa nr. Pl.x 627 din 12 decembrie 2005 şi propunerea legislativă pentru protejarea zonelor forestiere afectate de doborâturi de vânt şi alte calamităţi naturale, transmisă cu adresa nr.Pl. x 626 din 12  decembrie  2005 şi înregistrate sub nr.24/558/13.12.2005, respectiv  nr.24/559/13.12.2005.
Plenul Camerei Deputaţilor a hotărât în şedinţa din 14.12.2006 retrimiterea propunerii legislative la Comisie în vederea întocmirii unui raport înlocuitor.
La întocmirea raportului, Comisia a avut în vedere avizele favorabile ale Consiliului Legislativ, punctele de vedere negative ale Guvernului, avizele de respingere ale Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei juridice, de disciplină şi imunităţi, pentru Pl.x626/2005.
 Propunerile legislative având acelaşi obiect de reglementare, respectiv protejarea zonelor forestiere afectate de doborâturi de vânt şi alte calamităţi naturale, comisia în temeiul art.67 alin.(3) din Regulamentul Camerei Deputaţilor, republicat, a întocmit un singur raport.
Propunerea legislativă pentru protecţia zonelor calamitate şi propunerea legislativă pentru protejarea zonelor forestiere afectate de doborâturi de vânt şi alte calamităţi naturale fac parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerilor legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 de membri ai comisiei.


Raportul comisiei a fost adoptat cu majoritate de voturi, înregistrându-se 15 voturi pentru şi 9 voturi împotrivă, în şedinţa din 24.01.2007
Propunerile legislative au fost respinse de Senat în şedinţa din 5 decembrie 2005.

Ambele propuneri legislative, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat sunt de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative pentru protecţia zonelor calamitate    (Pl.x 627/2005), ca proiect de bază, şi respingerea propunerii legislative pentru protejarea zonelor forestiere afectate de doborâturi de vânt şi alte calamităţi naturale (Pl.x 626/2005). 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	1.
	Titlu

LEGE

pentru protecţia zonelor calamitate
	______________
	Titlul legii va avea următorul cuprins:

LEGE

pentru protejarea operatorilor  economici care au ca obiect de activitate exploatarea şi prelucrarea lemnului din zonele forestiere afectate de doborâturi de vânt şi de alte calamităţi naturale

Deputat: Dezső-Kálmán Becsek- UDMR
	Ca urmare a modificărilor survenite în textul legii

	2.
	Art.1. – (1) Zonele cu vegetaţie forestieră protejată sunt zonele afectate de doborâturi de vânt şi alte calamităţi naturale, care au condus la defrişări masive.

(2) Zonele cu vegetaţie forestieră protejată afectate de doborâturi şi/sau alte calamităţi naturale au un regim special, potrivit prezentei legi pentru prevenirea unor defrişări masive. 
	_________________
	Articolul 1 va avea următorul cuprins:

„Art.1. – În sensul prezentei legi, pădurile afectate de calamităţi naturale sunt suprafeţele de păduri afectate de doborâturi de vânt şi de alte calamităţi naturale, din care se obţine un volum de lemn mai mare de 500 m3 şi se află pe teritoriul administrativ al unei localităţi.”

Deputat: Dezső-Kálmán Becsek- UDMR
	Pentru precizia redactării

	3.
	Art.2. – În zonele cu păduri afectate de calamităţi naturale, unde s-a exploatat în decurs de 2 ani peste 20 de posibilităţi anuale, până la regularizarea deficitului balanţei de masă lemnoasă prin aşteptare se interzice transportul spre alte zone populate sau exportul buştenilor. 
	_________________
	Art.2. – Se elimină.

Deputat: Dezső-Kálmán Becsek- UDMR
	 Pentru a nu restrânge nejustificat exercitarea unui drept

	4.
	Art.3. – Exploatarea masei lemnoase din zonele forestiere protejate, populate, se va face de către firmele locale atestate sau de proprietarii de drept, conform  amenajamentelor silvice.


	_________________
	Articolul 3 devine articolul 2 şi va avea următorul cuprins:

„Art.2. – (1) Vânzarea masei lemnoase neexploatată rezultată în urma producerii doborâturii de vânt şi de alte calamităţi naturale, sau exploatarea acesteia, după caz, se realizează prin licitaţie publică la care au dreptul de participare numai operatorii economici care  au sediul pe teritoriul administrativ al zonei afectate de calamitate.

(2) Prin excepţie de la prevederile alin.(1), pot participa la licitaţie şi operatorii economici ale căror sedii sunt situate în alte zone, dacă la licitaţia anunţată nu s-au înscris cel puţin doi operatori economici.”

Deputat: Dezső-Kálmán Becsek-UDMR
	Pentru corectitudinea redactării

	5. 
	Art.4. – În zonele forestiere protejate, populate, transportul spre alte zone populate sau exportul buştenilor se consideră infracţiune şi se pedepseşte cu închisoare de la 6 luni la 2 ani. 
	_________________
	Art.4 – Se elimină.

Deputat: Dezső-Kálmán Becsek- UDMR
	Pentru a nu restrânge nejustificat exercitarea unui drept

	6. 
	Art.5. – Firmele care exploatează şi prelucrează masa lemnoasă din zonele cu vegetaţie defavorizate, populate, au obligaţia să aibă atât sediul cât şi punctele de prelucrare în zona respectivă.
	________________
	Art.5. – Se elimină.

Deputat: Dezső-Kálmán Becsek- UDMR
	Prevedere cuprinsă parţial la art.3 modificat

	7. 
	Art.6. – Implicarea personalului silvic sau a organelor de poliţie în procesul de vânzare-cumpărare a masei lemnoase de pe picior sau în curs de exploatare se consideră infracţiune şi se pedepseşte cu închisoare de la 6 luni la 2 ani. 
	________________
	Articolul 6 se elimină.
Deputat: Dezső-Kálmán Becsek- UDMR

	Prevederi cuprinse în Codul penal.

	8. 
	Art.7.  – Zonele cu vegetaţie forestieră protejată sunt declarate prin hotărâre a Guvernului, prin care se atestă durata şi parchetele afectate  de calamităţi naturale, la propunerea autorităţii publice centrale care răspunde de silvicultură.
	________________
	Art.7. – Se elimină.

Deputat: Dezső-Kálmán Becsek- UDMR
	Pentru a elimina o legiferare paralelă

	9. 
	Art.8. – Prezenta lege intră în vigoare la 60 de zile de la publicarea ei în Monitorul Oficial.
	________________
	Articolul 8 devine articolul 4 şi va avea următorul cuprins:

„Art.4. – Prezenta lege intră în vigoare la 60 de zile de la publicarea  în Monitorul Oficial al României, Partea I.”

Deputat: Dezső-Kálmán Becsek- UDMR
	Pentru respectarea normelor de tehnică legislativă


Comisia a propus aprobarea proiectului cu 15 voturi pentru, 9 voturi împotrivă şi 0 abţineri.

      VICEPREŞEDINTE,



                 


                 SECRETAR,

                                      Dr. Valeriu TABĂRĂ

 


                                            Dragoş DUMITRIU 
Intocmit, Consilier, Dr. Anton PĂŞTINARU
                Expert Adrian GOŢA

